sagorsarker/bangla-wikipedia huggingface dataset:
বাইভালভিয়া

বাইভালভিয়া পূর্ববর্তী শতকে "Lamellibranchiata" এবং "Pelecypoda" ইত্যাদি নামে পরিচিত ছিল। এরা মূলত মলাস্কা পর্বের এক ক্ষুদ্র গোষ্ঠী। বাইভালভিয়ারা মস্তকবিহীন,এদের RADULA (কাইটিন নির্মিত বিশেষ রেতি জিহ্বা), অডন্টোফোর (RADULA-কে ধরে রাখার অঙ্গাণু) নেই।গুগলি, শামুক,ঝিনুক প্রভৃতি এ শ্রেণির অন্তর্ভুক্ত।
সম্প্রতি প্রাপ্ত EARLY CAMBRIAN বাইভালভ প্রায় ৫০০ মিলিয়ন বছর পূর্বের ফসিল বলে ধারণা করা হচ্ছে। বর্তমানে এর জীবন্ত প্রজাতির স্ংখ্যা প্রায় ৯২০০,যার মধ্যে রয়েছে ১২৬০ টি প্রজাতি এবং ১০৬টি গোত্র। বাইভালভিয়ার ৮০০০ এরও বেশি প্রজাতি জলজ। এদের সর্বশেষ আবিষ্কৃত গোত্রটি হলো- "Veneridae" যার ৬৮০ টিরও বেশি প্রজাতি রয়েছে।
বাইভালভরা সাধারণত হেমোলিম্ফ (হিমোসিল নামক রক্তপূর্ণ প্রকোষ্ঠ থাকে), দুইটি সদৃশ খোলকের জন্য এদের 'বাইভালভিয়া' বলা হয়। খোলসগুলো ক্যালসিয়াম কার্বনেট দিয়ে গঠিত এবং নমনীয় লিগামেন্ট দ্বারা স্ংযুক্ত থাকে। খোলকের দুইটি অংশকে ভালভ বলা হয়, এগুলোর উভয়টিতে দাঁতের মতো অঙ্গ থাকে। বাইভালভিয়াদের দেহ দ্বি-পার্শ্বীয় প্রতিসম, ভালভগুলো মধ্যরেখীয় তলে স্ংযুক্ত। একটি পরিণত বাইভালভিয়ার খোলসের আকার ১ মিলিমিটারের ক্ষুদ্র ভগ্নাংশ হ্তে শুরু করে ১ মিটার পর্যন্ত হয়ে থাকে। তবে বেশিরভাগেরই খোলসের আকার ১০সেমি (৪ ইঞ্চি) অপেক্ষা বেশি হয়না।
বাইভালভিয়ারা টেনিডিয়া নামক বিশেষ ফুলকা দ্বারা খাদ্য গ্রহণ ও শ্বসনের মতো গুরুত্বপূর্ণ কাজগুলো করে থাকে।এরা ছাঁকন পদ্ধতিতে খাদ্য গ্রহণ করে।
বাইভালভিয়া শ্রেণির সদস্যরা সাধারণত স্বাদু জল কিংবা নোনা জলে বসবাস করে। এরা শিকারীদের হাত থেকে রক্ষা পেতে কাদামাটিতে লুকিয়ে থাকে। পরিণত বাইভালভিয়ারা সমুদ্র তলদেশে পাথর কিংবা কোনো দৃঢ় কোনো অবলম্বনের সাথে আটকে থাকে। এদের "== স্ক্যালপ এবং "== ফাইল শেল প্রজাতি মুক্ত সাঁতারু।
বাইভালভিয়া শ্রেণির শামুক ও ঝিনুক মানুষের প্রিয় খাদ্যে পরিণত হয়েছে। বাণিজ্যিকভাবে মেরিকালচার এবং হ্যাচারির মাধ্যমে এদের চাষ করা হচ্ছে। রোমানরা বহু পূর্ব হ্তেই শামুক ও ঝিনুক খাদ্য হিসেবে গ্রহণ করত। ঝিনুক মুক্তোর অন্যতম উৎস, এ কারণেও মানুষের নিকট এর চাহিদা রয়েছে। এছাড়া বাইভালভরা প্রাকৃতিকভাবে পরিবেশ দূষণ রোধে সক্ষম। শিল্পীরা শিল্পকর্মের অন্যতম উপাদান হিসেবেও শামুক, ঝিনুক এবং অন্যান্য বাইভালভদের ব্যবহার করে থাকে।
শেখ শাহ আলম

শেখ শাহ আলম হলেন একজন ভারতীয় রাজনীতিবিদ যিনি অসম গণ পরিষদের রাজনীতির সাথে যুক্ত। তিনি আসাম বিধানসভার প্রাক্তন বিধায়ক।
শেখ শাহ আলম ২০০১ সালে আসাম বিধানসভার গোয়ালপাড়া পশ্চিম বিধানসভা কেন্দ্রের বিধায়ক হিসেবে নির্বাচিত হন। ২০১১ সালে তিনি পুনরায় গোয়ালপাড়া পশ্চিম বিধানসভা কেন্দ্রের বিধায়ক হিসেবে নির্বাচিত হন। ২০১৯ সালে তিনি নিখিল ভারতীয় সংযুক্ত গণতান্ত্রিক মোর্চা থেকে অসম গণ পরিষদে যোগ দেন।
মণ

মণ এক প্রকারের পরিমাপের একক, যা ওজন পরিমাপের জন্য এক সময় বাংলায় ও ভারতীয় উপমহাদেশের বিভিন্ন স্থানে ব্যবহার করা হতো। ৪০ সের এ ১ মণ হয়। ১ মণ প্রায় ৩৭.৩২ কিলোগ্রাম এর সমান।
১ সের = ০.৯৩৩ কিলোগ্রাম (প্রায়), অথবা,
১ কিলোগ্রাম = ১.০৭১৬৯৬৫ সের (প্রায়)।
মেট্রিক পদ্ধতির প্রচলনের ফলে বাংলাদেশ ও ভারত হতে মণ এককটি প্রায় লোপ পেয়েছে, তবে এখনো কথ্য ভাষা ও গ্রামাঞ্চলে সের এর ব্যবহার রয়েছে। অসংখ্য চিরায়ত সাহিত্যে এর ব্যবহার সর্বদা থেকে যাবে।
মস্তিষ্কের মেটাস্ট্যাসিস

মস্তিষ্কের মেটাস্ট্যাসিস হচ্ছে এমন একটি ক্যান্সার যা দেহের অন্য কোনো স্থান থেকে মস্তিষ্কে মেটাস্ট্যাসাইজড (বিস্তৃত বা পরিবাহিত) হয়ে আসে, যার ফলে এটি মাধ্যমিক পর্যায়ের মস্তিষ্কের টিউমার হিসেবে বিবেচিত। মেটাস্ট্যাসিস সাধারণত ক্যান্সার কোষের মূল উৎপত্তিস্থলে ধরন। মস্তিষ্কের ক্যান্সারের সবচেয়ে সাধারণ কারণ হচ্ছে মেটাস্ট্যাসিস, কারণ মস্তিষ্ক থেকে সৃষ্ট প্রাথমিক টিউমার খুব একটা প্রচলিত নয়। সচারচর শরীরের যেসকল স্থান থেকে প্রাথমিক ক্যান্সারের কোষ মেটাস্ট্যাসাইজ হয়ে মস্তিষ্কে সংক্রমণ ঘটায় তার মধ্যে রয়েছে ফুসফুস, স্তন, বৃহদন্ত্র, বৃক্ক, এবং ত্বকের ক্যান্সার। মূল ক্যান্সারের চিকিৎসা শেষের কয়েক মাস থেকে কয়েক বছর পরেও মস্তিষ্কে মেটাস্ট্যাসিস ঘটতে পারে। মস্তিষ্কের মেটাস্ট্যাসিসের ফলে সৃষ্ট ক্যান্সারের আরোগ্য লাভের সম্ভাবনা খুব-ই কম, যদিও আধুনিক চিকিৎসা ব্যবস্থার বদৌলতে রোগীরা বেশ কয়েক মাস ও কিছু ক্ষেত্রে কয়েক বছর পর্যন্ত জীবন ধারণ করতে পারেন।
যেহেতু মস্তিষ্কের বিভিন্ন অংশ শরীরের বিভিন্ন কর্মকাণ্ডের জন্য নিযুক্ত, তাই এ রোগের লক্ষণ মস্তিষ্কের কোন অংশে মেটাস্ট্যাসিস হয়েছে তার ওপর নির্ভরশীল। তবে যে-কোনো ক্যান্সার রোগীর ক্ষেত্রেই স্নায়বিক বা আচরণগত পরিবর্তন দেখা গেলে মস্তিষ্কে মেটাস্ট্যাসিস হওয়ার সম্ভাবনা বিবেচনায় আনা বাঞ্ছনীয়।
মস্তিষ্কের মেটাস্ট্যাসিসের ফলে বিভিন্ন ধরনের উপসর্গ দেখা যেতে পারে যা স্বাভাবিকভাবে খুবই ছোটখাট মনে হতে পারে। স্নায়বিক লক্ষণগুলো প্রায়শই অন্তঃকরোটি চাপ বাড়ার কারণে ঘটে। গুরুতর ক্ষেত্রে রোগী কোমায় চলে যেতে পারেন।
মেমোরিয়াল স্লোয়ান-ক্যাটারিং ক্যান্সার সেন্টারে চিকিৎসা নেওয়া ২,৭০০ রোগীর ওপর পরিচালিত জরিপে মস্তিষ্কের মেটাস্ট্যাসিসের প্রচলিত উৎপত্তিস্থল হচ্ছে:
ফুসফুসের ক্যান্সার এবং মেলানোমার ক্ষেত্রে সাধারণত একাধিক মেটাস্ট্যাসিস দেখা যায়, অপরদিকে স্তন, বৃহদন্ত্র এবং রেচনতন্ত্রের ক্যান্সারগুলোতে একক মেটাস্ট্যাসিসের সম্ভাবনাই বেশি।
বতসোয়ানা জাতীয় ক্রিকেট দল

বতসোয়ানা জাতীয় ক্রিকেট দল হচ্ছে আন্তর্জাতিক ক্রিকেট অঙ্গনে বতসোয়ানা প্রজাতন্ত্রের প্রতিনিধিত্বকারী একটি ক্রিকেট দল। বতসোয়ানা ক্রিকেট অ্যাসোসিয়েশন কর্তৃক পরিচালিত দলটি ২০০১ সালে অনুমোদিত সদস্য এবং ২০০৫ সালে সহযোগী সদস্য হিসাবে আন্তর্জাতিক ক্রিকেট কাউন্সিল (আইসিসির) অন্তর্ভুক্ত হয়। দলটি বিশ্ব ক্রিকেট লীগ এর পঞ্চম বিভাগে খেলে, এবং বিশ্বে আন্তর্জাতিক ক্রিকেট কাউন্সিল (আইসিসির) ২৯তম র‍্যাংকিং দল, আফ্রিকা অঞ্চলের ৫ম সর্বোচ্চ র‍্যাংকিং টেস্ট মর্যাদা বিহীন দল। জুলাই ২০১৫ থেকে দলটির কোচের দায়িত্ব পালন করছেন কেনিয়ার সাবেক ওডিআই খেলোয়াড় জোসেফ আঙ্গারা।
২০১৮-এর এপ্রিলে, আইসিসি সিদ্ধান্ত নেয় যে, সকল সদস্য দেশের জন্য টুয়েন্টি২০ আন্তর্জাতিক (টি২০আই) মর্যাদা প্রদান করবে। অতপর ১ জানুয়ারি ২০১৯ এর পর থেকে বতসোয়ানা ও আইসিসি সদস্যদের মধ্যে অনুষ্ঠিত সকল টুয়েন্টি২০ খেলা পূর্ণ টি২০আই এর মর্যাদা পাবে।
বতসোয়ানা প্রথম টি২০আই ম্যাচটি খেলে ২০ মে ২০১৯ উগান্ডার বিপক্ষে। দক্ষিণাঞ্চলীয় উপ অঞ্চলের গ্রুপ পর্বের বাছাইয়ে ১ম স্থান অধিকার করে এবং ২০১৮-১৯ আইসিসি টি২০ বিশ্বকাপ আফ্রিকা বাছাইপর্বের আঞ্চলিক ফাইনাল প্রতিযোগিতায় পৌছে যায়।.
দেশটিতে ক্রিকেটের সূত্রপাত হয় দক্ষিণ আফ্রিকা ও ভারত উপমহাদেশের অভিবাসীদের নিয়ে। বতসোয়ানা আইসিসির অনুমোদিত সদস্য নির্বাচিত হয় ২০০১ সালে, এবং পরের বছর জাম্বিয়ায় অনুষ্ঠিত আফ্রিকা কাপে খেলে। তাদের প্রথম রাউন্ডে নামিবিয়া, তানজানিয়া, জাম্বিয়া এবং জিম্বাবুয়ের সাথে সবগুলো খেলায় বিজয়ী হয়। সেমি-ফাইনালে কেনিয়াকে পরাজিত করে। পরে ফাইনালে দক্ষিণ আফ্রিকার কাছে ২৭০ রানে পরাজিত হয়।
২০০৪ এর মার্চে ২০০৫ আইসিসি ট্রফির আফ্রিকান অনুমোদিতদের বাছাই প্রতিযোগিতায় বিজয়ী হয়, যার ফলে দলটি পরবর্তী বাছাইপর্ব আফ্রিকান ক্রিকেট অ্যাসোসিয়েশন চ্যাম্পিয়নশীপ খেলার যোগ্যতা অর্জন করে। আগস্টে জাম্বিয়ায় অনুষ্ঠিত উক্ত প্রতিযোগিতায় নাইজেরিয়া এবং তানজানিয়াকে পরাজিত করে চতুর্থ স্থান অর্জন করে। যার ফলশ্রুতিতে তাদের প্রথম আইসিসি ট্রফি খেলার যোগ্যতা হাতছাড়া হয়ে যায়। কিন্তু অসামান্য পারফরম্যান্সের জন্য ২০০৫ সালে আইসিসি তাদেরকে সহযোগী সদস্যপদে উন্নীত করে পুরস্কৃত করে।
২০০৬ সালে বতসোয়ানা আফ্রিকা অঞ্চলের বিশ্ব ক্রিকেট লীগের দ্বিতীয় বিভাগে অংশ গ্রহণ করে এবং দ্বিতীয় স্থান নিয়ে প্রতিযোগিতাটি সমাপ্ত করে। উক্ত প্রতিযোগিতায় ২য় স্থান অর্জন করায় বিশ্ব ক্রিকেট লীগের পঞ্চম বিভাগে খেলার যোগ্যতা অর্জন করে নেয়।
আন্তর্জাতিক ক্রিকেট সারাংশ — বতসোয়ানা
বতসোয়ানার পক্ষে সর্বাধিক টি২০আই রান
বতসোয়ানার পক্ষে সর্বাধিক টি২০আই উইকেট শিকারী 
টি২০আই রেকর্ড বনাম অন্য জাতীয় দল
"টি২০আই #৭৮৩পর্যন্ত রেকর্ডভূক্ত। শেষ হালনাগাদ ২২ মে ২০১৯"
ম্যালিগন্যান্সি

ম্যালিগন্যান্সি () হচ্ছে চিকিৎসাবিজ্ঞানের ভাষায় একটি বিশেষ অবস্থা যা দ্রুততার সাথে ক্রমান্বয়ে খারাপ অবস্থার দিকে অগ্রসর হওয়ার প্রবণতাকে নির্দেশ করে। শব্দটির ব্যুৎপত্তি লাতিন ভাষা থেকে যেখানে "male" অর্থ খারাপভাবে, ও "-guns" অর্থ জন্ম।
ক্যান্সারের বৈশিষ্ট্য প্রকাশ করতে ম্যালিগন্যান্সি শব্দটির বহুলাংশে ব্যবহৃত হয়। ম্যালিগন্যান্ট টিউমার অ-ক্যান্সার সৃষ্টিকারী বেনাইন টিউমারের সাথে তুলনামূলক অর্থে ব্যবহৃত হয়।
অনকোলজিতে ম্যালিগন্যান্ট-এর ব্যবহারের মধ্যে রয়েছে:
অনকোলজির আওতাভুক্ত নয় এমন অসুস্থতার ক্ষেত্রে ম্যালিগন্যান্টের ব্যবহারের মধ্যে রয়েছে:
রেজাউর রহমান রাজা

২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়। ২৮ নভেম্বর ২০২০ তারিখে ফরচুন বরিশালের বিপরীতে মিনিস্টার গ্রুপ রাজশাহীর হয়ে টি২০ ক্রিকেটে অভিষেক করেন।
ফারিহা রাজ্জাক হারুন

রাজ্জাক পাকিস্তানির নারী রাজনীতিবিদ নিশাত আফজার ঘরে জন্মগ্রহণ করেন। <ref name="dawn/1feb2018"></ref> তিনি তোবা টেক সিংহের অধিবাসী ছিলেন, যেখানে তার পরিবার ২০০৭ সাল থেকে একটি রেডিও স্টেশন পরিচালনা করছিল। 
শিক্ষাজীবনি তিনি স্নাতক ডিগ্রি অর্জন করেন। <ref name="pas/2002"></ref>
হারুন পাকিস্তানের আলোচিত একজন সাংবাদিকও ছিলেন <ref name="tribune/2feb2018"></ref> যিনি জ্যাং গ্রুপের সংবাদপত্র প্রকাশনায় জনসাধারণের সম্পর্ক বিষয়ক পরিচালক ছিলেন। <ref name="geo/feb2018"></ref>
রাজ্জাক ২০০৮ সালে হাজার খান বিজরানি -এর সাথে বিবাহ বন্ধনে আবদ্ধ হন। 
পাকিস্তানি সাধারণ নির্বাচনে নারীদের জন্য সংরক্ষিত আসন নিয়ে পাকিস্তান পিপলস পার্টির প্রার্থী হিসাবে ২00২ সালে সিন্ধু প্রদেশের রাজধানী রাজ্জাক নির্বাচিত হন। 
১ ফেব্রুয়ারি ২০১৮ সালে করাচিতে স্বপরিবারে খুন হন। সে দিন তার স্বামী হাজার খান বিজরানির সাথে তার বাড়িতে মৃতদেহ পাওয়া যায়। <ref name="thenews/1feb2018"></ref><ref name="nation/1feb2018"></ref> পরিবার ও তার দল পাকিস্তান পিপলস পার্টি নিশ্চিত করেছে যে রাজনৈতিক এ দম্পতিকে বন্দুকের গুলিতে ক্ষতবিক্ষত করা হয়েছে। তবে পুলিশ জানায়, এ মৃত্যুর ঘটনাটি আত্মহত্যাজনিত কারণে হয়েছে ।
শাহানুর রহমান

তৃতীয় ম্যাচে তিনি চট্টগ্রাম বিভাগ ক্রিকেট দলের বিপক্ষে সিলেটের প্রথম ইনিংসে ১০২ রান করেছিলেন এবং তারপরে চট্টগ্রামের প্রথম ইনিংসে ৬৬ রানে ৫ উইকেট নিয়েছেন। 
১২ এপ্রিল ২০১৭ সালে তিনি ২০১৬-২০১৭ ঢাকা প্রিমিয়ার বিভাগ ক্রিকেট লিগে পারটেক্স স্পোর্টিং ক্লাবের হয়ে লিস্ট এ ক্রিকেট তালিকয় স্থান অর্জন করেছিলেন।
চৌদ্দগ্রাম থানা

চৌদ্দগ্রাম থানা বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি থানা।
চৌদ্দগ্রাম উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম চৌদ্দগ্রাম থানার আওতাধীন।
চৌদ্দগ্রাম পৌরসভা

চৌদ্দগ্রাম পৌরসভাচৌদ্দগ্রাম উপজেলার একটি অংশ। বাংলাদেশের কুমিল্লা জেলার অন্তর্গত একটি পৌরসভা।
চৌদ্দগ্রাম পৌরসভার আয়তন ১৮.৩৩ বর্গ কিলোমিটার।
২০১১ সালের আদমশুমারি অনুযায়ী চৌদ্দগ্রাম পৌরসভার জনসংখ্যা ৩৮,৩১৭ জন।
চৌদ্দগ্রাম উপজেলার পূর্ব-মধ্যাংশে চৌদ্দগ্রাম পৌরসভার অবস্থান। এ পৌরসভার উত্তরে ঘোলপাশা ইউনিয়ন, পশ্চিমে মুন্সিরহাট ইউনিয়ন, দক্ষিণে বাতিসা ইউনিয়ন এবং পূর্বে ভারতের ত্রিপুরা প্রদেশ অবস্থিত।
চৌদ্দগ্রাম পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এটি একটি "ক" শ্রেণীর পৌরসভা।
ওয়ার্ডভিত্তিক চৌদ্দগ্রাম পৌরসভার এলাকাসমূহ হল:
৩০ এপ্রিল, ২০০৩ সালে চৌদ্দগ্রাম পৌরসভা গঠিত হয়।
২০১১ সালের আদমশুমারি অনুযায়ী চৌদ্দগ্রাম পৌরসভার স্বাক্ষরতার হার ৬৩.০%। এ পৌরসভায় ২টি কলেজ, ২টি মাধ্যমিক বিদ্যালয় এবং ১৪টি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
প্রাথমিক বিদ্যালয়
মাদ্রাসা
ঢাকা, চট্টগ্রাম সহ দেশের বিভিন্ন জেলা শহর থেকে বিভিন্ন এসি/নন-এসি বাস যাতায়াত করে থাকে। দেশের প্রধান জাতীয় সড়ক ঢাকা-চট্টগ্রাম মহাসড়ক এর উপর দিয়ে গেছে।
এখানকার অর্থনীতি প্রধানত কৃষি নির্ভর।এছাড়া অধিকাংশ মানুষ সুশিক্ষিত। তারা ব্যবসা বাণিজ্য ও চাকুরির সাথে জড়িত। পৌরসভাধীন অধিকাংশ মানুষ প্রবাসে বসবাস করেন।
বর্তমান পরিষদ
মোহাম্মদ নাইম

মোহাম্মদ নাইম (জন্ম ২২ আগস্ট ১৯৯৯) একজন বাংলাদেশী ক্রিকেটার। তিনি ২২ ফেব্রুয়ারি ২০১৮ সালে ঢাকা প্রিমিয়ার ডিভিশন ক্রিকেট লিগে লিজেন্ডস অব রূপগঞ্জ ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন। তিনি লিস্ট এ ক্রিকেটে অভিষেকের আগে ২০১৮ আইসিসি অনূর্ধ্ব-১৯ ক্রিকেট বিশ্বকাপে বাংলাদেশের দলে ছিলেন।
তিনি ১৫ ই অক্টোবর ২০১৮ সালে ১৯১৮-১৯ জাতীয় ক্রিকেট লিগে ঢাকা মেট্রোপলিস ক্রিকেট দলে প্রথম-শ্রেণীর ক্রিকেটে আত্মপ্রকাশ করেছিলেন। অক্টোবরে ২০১৮ সালে ২০১৯ বাংলাদেশ প্রিমিয়ার লিগে ঢাকা ডায়নামাইটস দলে তাকে জায়গা দেওয়া হয়েছিল। ১২ জানুয়ারি ২০১৯ সালের বাংলাদেশ প্রিমিয়ার লিগে ঢাকা ডায়নামাইটসের হয়ে টি-টোয়েন্টি ক্রিকেটে আত্মপ্রকাশ করেছিলেন। 
তিনি ২০১৮-১৯ ঢাকা প্রিমিয়ার ডিভিশন ক্রিকেট লিগ টুর্নামেন্টে রূপগঞ্জের হয়ে শীর্ষস্থানীয় রান সংগ্রহকারী, ১৬ ম্যাচে ৮০৭ রান নিয়ে ছিলেন। 
২০১৯ সালের বঙ্গবন্ধু বিপিএলে তিনি রংপুর রেন্ঞ্জার্সের হয়ে খেলবেন।
২০১৯ এর অক্টোবরে ভারত সফর সিরিজের টি২০আই স্কোয়াডে তার নাম অন্তর্ভুক্ত করা হয়। বাংলাদেশ জাতীয় দলের হয়ে ভারতের বিপরীতে টুয়েন্টি২০ আন্তর্জাতিক (টি২০আই) ক্রিকেটে তার অভিষেক হয় ৩ নভেম্বর ২০১৯ তারিখে।
২০২০ সালের ফেব্রুয়ারিতে জিম্বাবুয়ের সাথে সিরিজে বাংলাদেশ জাতীয় দলের একদিনের আন্তর্জাতিক স্কোয়াডে তাকে অন্তর্ভুক্ত করা হয়। একই সিরিজের শেষ ও তৃতীয় ওডিআই ম্যাচে ৬ ফেব্রুয়ারি ২০২০ জিম্বাবুয়ের বিপরীতে তার অভিষেক হয়।
চৌদ্দগ্রাম ইউনিয়ন

চৌদ্দগ্রাম বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি বিলুপ্ত ইউনিয়ন।
চৌদ্দগ্রাম ইউনিয়ন ছিল চৌদ্দগ্রাম উপজেলার আওতাধীন ৭নং ইউনিয়ন পরিষদ। চৌদ্দগ্রাম ইউনিয়নের সম্পূর্ণ অংশ নিয়ে চৌদ্দগ্রাম পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
মোহাম্মদ সালাহউদ্দিন

মোহাম্মদ সালাহউদ্দিন একজন বাংলাদেশী ক্রিকেট কোচ। চোটের কারণে তার ক্রিকেটার হিসেবে ক্যারিয়ার শেষ না হওয়া পর্যন্ত তিনি ছয় বছর ঘরোয়া ক্রিকেট খেলেন এবং ১৯৯৭ সালে তিনি খণ্ডকালীন কোচ হন। এরপর থেকে তিনি নিয়মিত বাংলাদেশের ঘরোয়া লিগের দল, জাতীয় দল এবং খেলোয়াড়দের কোচিং করান। তিনি জাহাঙ্গীরনগর বিশ্ববিদ্যালয়ের থেকে স্নাতক সম্পন্ন করেছেন। তিনি সিঙ্গাপুর জাতীয় ক্রিকেট দলের সহকারী কোচের দায়িত্ব পালন করেছেন।
বেশ কিছু সাফল্যের পর তিনি ২০০৫ সালে ফিল্ডিং কোচ হিসেবে বাংলাদেশ আন্তর্জাতিক দলে যোগ দেন এবং ২০১০ সালে মালয়েশিয়ায় বিশ্ববিদ্যালয় দলের কোচ হিসেবে কাজ করার জন্য চলে যান। তিনি বাংলাদেশ প্রিমিয়ার লিগের দল কুমিল্লা ভিক্টোরিয়ান্সের একজন প্রাক্তন কোচ এবং ২০১৫-১৬ বাংলাদেশ প্রিমিয়ার লিগে তাদের জয়লাভের জন্য নেতৃত্ব দিয়েছিলেন এবং ২০১৩ বিপিএলের চূড়ান্ত পর্বে সিলেট রয়্যালসকেও প্রশিক্ষক দিয়েছিলেন। তিনি ২০১৬ সালে চিটাগং ভাইকিংসের কোচও ছিলেন, তাদের এলিমিনেটর যাওয়ার পথে সাহায্য করেছিলেন। অনেক বাংলাদেশী ক্রিকেটার তাকে একজন মেন্টর হিসেবে বিবেচনা করেন যাদের মধ্যে সাকিব আল হাসান, তামিম ইকবাল, মুশফিকুর রহিম এবং মুমিনুল হক অন্যতম। ২০২০-২৩ বাংলাদেশ প্রিমিয়ার লিগে কুমিল্লা ভিক্টোরিয়ান্সের হয়ে তিনি আবার প্রধান কোচ হিসেবে নির্বাচিত হন। নভেম্বর ২০২৪ সালে, তিনি বাংলাদেশ পুরুষ জাতীয় দলের সিনিয়র সহকারী কোচ হিসেবে নির্বাচিত হন।
নুরুজ্জামান মাসুম

<nowiki> </nowiki>নুরুজ্জামান মাসুম (জন্ম: ১২ মার্চ ১৯৯০) একজন বাংলাদেশী ক্রিকেটার। ১৯ এপ্রিল ২০১৪ সালে তিনি ২০১৩-১৪ জাতীয় ক্রিকেট লিগে ঢাকা বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন। ১১ নভেম্বর ২০১৪ সালে ঢাকা প্রিমিয়ার ডিভিশন ক্রিকেট লিগে পারটেক্স স্পোর্টিং ক্লাবের হয়ে তিনি লিস্ট এ ক্রিকেট তালিকায় স্থান অর্জন করেছিলেন।
ফেবিকল

ফেভিকল হল ভারতীয় কোম্পানী পিডিলাইট ইণ্ড্ৰাষ্ট্ৰীজ লিমিটেড দ্বারা উৎপাদিত আঠা'র একটা ব্রান্ড।
১৯৫৪ সালে বলবন্ত পারেখ ও সুশীল পারেখ একটা ছোট ব্যবসায় আরম্ভ করেন। ৫ বছর পরে ১৯৫৯ সালে, তারা জন্তুর থেকে প্ৰস্তুত করা আঠারো একটা সাংশ্লেষিক বিকল্প শুরু করেন। তারা এই বস্তুটির নাম দেন 'ফেবিকল'। ১৯৬৩ সালে কনদিবিটা গ্রামে, মুম্বাইতে ফেবিকলের প্ৰথম উদ্যোগটির স্থাপনা হয়। এখানেই বৰ্তমান ফেবিকলের মুখ্য কাৰ্যালয় আছে। ১৯৯৭ সালে ফেবিকল দূরদৰ্শনে প্ৰথম বিজ্ঞাপন দেয়। ২০০৪ সালে ফেবিকল ফেবিকল মেরাইন বলে বাজারে একটা উপ-ব্রান্ড চালু করেন।।
ডাব্লিউডাব্লিউই ২৪/৭ চ্যাম্পিয়নশিপ

দ্যা ডাব্লিউডাব্লিউই ২৪/৭ চ্যাম্পিয়নশিপ হলো একটি পেশাদারি কুস্তি চ্যাম্পিয়নশিপ খেতাব, যা তৈরি করেছেন মার্কিন যুক্তরাষ্ট্র ভিত্তিক প্রফেশনাল রেসলিং প্রোমোশন ডাব্লিউডাব্লিউই। এই খেতাবটির জন্য সকল ডাব্লিউডাব্লিউই এর সঙ্গে সংশ্লিষ্ট সুপারস্টার , বর্তমান বা পুরাতন, এবং যেকোনো জায়গায় যেকোনো অবস্থায় "২৪/৭", যেকোনো সময়, শুধুমাত্র ডাব্লিউডাব্লিউই এর রেফারির উপস্থিতীতে লড়তে এবং
মে ১৯ তারিখে ২০১৯ মানি ইন দ্যা ব্যাংক চলাকালীন সময় ডাব্লিউডাব্লিউই এক নতুন চ্যাম্পিয়নশিপ এর ঘোষণা দেয়,"র" এর রাতে যার প্রতিফলন ঘটে। ২৪/৭ চ্যাম্পিয়নশিপ উন্মুক্ত করেন ডব্লিউডব্লিউই হল অব ফেম এ জায়গাপ্রাপ্ত কিংবদন্তি মিক ফোলি। তিনি এর নিয়ম সম্পর্কেও অবগত করে দেন।টাইটাস ও'নেইল প্রথম চ্যাম্পিয়ন হোন।
চ্যাম্পিয়নশিপটি উদ্ভোধন করার সময় দর্শকরা তা ঠিকভাবে গ্রহণ করেছিলেন না, বিশেষ করে উপস্থিত দর্শকরা তির্ষকার করে। মিক ফোলিকে এ ব্যপারে জিজ্ঞাসা করা হলে, তিনি বলেন: "দর্শকরা হয়তো আরো হার্ডকোর চ্যাম্পিয়নশিপ" আশা করেছিলেন। ফোলি আরো বলেন ভবিষ্যতে তারা এর মহাত্য বুজতে পারবেন এবং একে উপভোগ করবেন। এর উদ্দেশ্যে ডাব্লিউডাব্লিউই হল অফ ফেমার এজ বলেন ধারণাটি খুবই সুন্দর, কিন্তু খেতাবটি অরুপ। মাইক জন্সন ধারণাটি পছন্দ করলেও, অভর্থনা মোটেও পছন্দ করেননি এবং তিনি এডজ এর সাথে একমত পোষণ করেন।
কিন্তু খেতাবটির জনপ্রিয়তা পূর্বের সব ধারণা এবং এর সমন্ধে সকল নেগেটিভ বক্তব্যকে ভুল প্রমাণিত করে এবং ২৪/৭ চ্যাম্পিয়নশিপ ইউটিউব এ এর প্রত্যেক ভিডিও মিলিয়ন ভিউস অর্জন করে। জুন ২০১৯ এ ডাব্লিইডাব্লিউই এর ভক্তরা আর-ট্রুথকে তাদের প্রিয় চ্যাম্পিয়ন হিসেবে ভোট করে।
হাম সাথ-সাথ হ্যাঁয়

হাম সাথ-সাথ হ্যাঁয় () হল সুরজ বড়জাত্যা রচিত ও পরিচালিত ১৯৯৯ সালের ভারতীয় হিন্দি ভাষার নাট্যধর্মী চলচ্চিত্র। এটি প্রযোজনা ও পরিবেশনা করেছে রাজশ্রী প্রোডাকশন্স। এতে শ্রেষ্ঠাংশে অভিনয় করেছেন সালমান খান, সাইফ আলি খান, মোহনিশ বেহল, তাবু, সোনালী বেন্দ্রে ও কারিশমা কাপুর, এছাড়া পার্শ্ব ভূমিকায় অভিনয় করেছেন অলোক নাথ, রিমা লাগু, নীলম কোঠারি, মহেশ ঠাকুর।
সালমান খান তার কাজের জন্য ২০০০ সালে প্রদত্ত জি সিনে পুরস্কারে শ্রেষ্ঠ অভিনেতা বিভাগে মনোনয়ন লাভ করেন, অন্যদিকে মোহনিশ বেহল ৪৫তম ফিল্মফেয়ার পুরস্কারে শ্রেষ্ঠ পার্শ্ব অভিনেতা বিভাগে মনোনয়ন লাভ করেন। চলচ্চিত্রটি তেলুগু ভাষায়ও ডাবিং করা হয় এবং "প্রেমানুরাগম" নামে মুক্তি দেওয়া হয়।
"হাম সাথ-সাথ হ্যাঁয়" চলচ্চিত্রের সঙ্গীত পরিচালনা করেছেন রামলক্ষ্মণ। ছবিটিতে সাতটি গান রয়েছে।
শাহরিয়ার কমল

শাহরিয়ার কমল (জন্ম: ৬ জুলাই ১৯৯৫) একজন বাংলাদেশী ক্রিকেটার। যিনি ১ এপ্রিল ২০১৯ সালে ২০১৮-২০১৯ ঢাকা প্রিমিয়ার বিভাগ ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেট তালিকায় স্থান অর্জন করেছিলেন।
তৌফিক খান

তৌফিক খান (ইংরেজি: Tawfique Khan, জন্ম: ১২ জুন ১৯৯১) একজন বাংলাদেশী ক্রিকেটার। যিনি ৮ অক্টোবর ২০১৮ সালে ২০১৮–১৯ জাতীয় ক্রিকেট লিগে সিলেট বিভাগের হয়ে প্রথম-শ্রেণীর ক্রিকেটে আত্মপ্রকাশ করেছিলেন। ২০২৩ বাংলাদেশ প্রিমিয়ার লিগে চট্টগ্রাম চ্যালেঞ্জার্স এর হয়ে খেলেছেন।
মোহামিনুল খান

মোহামিনুল খান (জন্ম: ২৫ জানুয়ারী ২৯৯১) একজন বাংলাদেশী ক্রিকেটার। ১৩ ই এপ্রিল ২০১৭ সালে ঢাকা প্রিমিয়ার বিভাগ ক্রিকেট লিগে তিনি ভিক্টোরিয়া স্পোর্টিং ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন। তিনি ২৬ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে উত্তরা স্পোর্টিং ক্লাবের হয়ে টি-টোয়েন্টি ক্রিকেটে আত্মপ্রকাশ করেছিলেন।
মানিক খান

মানিক খান (জন্ম: ২ জানুয়ারী ১৯৯৭) একজন বাংলাদেশী ক্রিকেটার। যিনি ৯ ফেব্রুয়ারি ২০১৮ সালে ঢাকা প্রিমিয়ার বিভাগ ক্রিকেট লিগে প্রাইম দোলেশ্বর স্পোর্টিং ক্লাবের হয়ে লিস্ট এ ক্রিকেট তালিকার স্থান অর্জন করেছিলেন। তিনি ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে প্রাইম দোলেশ্বর স্পোর্টিং ক্লাবের হয়ে টি-টোয়েন্টিতে আত্মপ্রকাশ করেছিলেন।
জারিফ আবদুল্লা

জারিফ আবদুল্লা একজন বাংলাদেশী ক্রিকেটার। তিনি ১ জুন ২০১৭ তারিখে পারটেক্স স্পোর্টিং ক্লাবের হয়ে ২০১৬–১৭ ঢাকা প্রিমিয়ার ডিভিশন লিগে লিস্ট এ অভিষেক করেন।
আরিফ আহমেদ

আরিফ আহমেদ একজন বাংলাদেশী ক্রিকেটার। তিনি ২০০১-০২ জাতীয় ক্রিকেট লীগে প্রথম-শ্রেণীর ক্রিকেটে অভিষেক করেন।
মোহনিশ বেহল

মোহনিশ বেহল (, জন্মঃ ১৪ আগস্ট ১৯৬১) হচ্ছেন ভারতের একজন অভিনেতা যিনি চলচ্চিত্র এবং টেলিভিশন দুই জায়গাতেই কাজ করেছেন। তার মা নূতন ভারতের খ্যাতিমান অভিনেত্রী ছিলেন, বাবা রজনীশ নৌবাহিনীর নাবিক ছিলেন। মোহনিশ তার মার দিক দিকে খ্যাতিমান মুখার্জী-সমর্থ পরিবারের সদস্য।
১৯৮৩ সালের হিন্দি চলচ্চিত্র "বেকারার" দ্বারা মোহনিশ তার অভিনয় জীবন শুরু করেছিলেন, যদিও ১৯৮৯ সালের সালমান খান এবং ভাগ্যশ্রী অভিনীত চলচ্চিত্র "ম্যানে পিয়ার কিয়া" তার জীবন বদলিয়ে দেয়, তিনি এটিতে খল চরিত্রে ছিলেন। চলচ্চিত্রটির সফলতা মোহনিশকে একটি পরিচিত অভিনেতা বানিয়ে দিয়েছিলো। শাহ রুখ খান এর চলচ্চিত্র "দিওয়ানা" (১৯৯২) তে তিনি ছিলেন, সূর্য বারজাত্যর "হাম সাথ সাথ হ্যায়" এবং "হাম আপকে হ্যায় কন" চলচ্চিত্রে তার চরিত্রগুলো স্মরণীয়।
ম্যায়নে প্যায়ার কিয়া

ম্যায়নে প্যায়ার কিয়া () হল সুরজ বড়জাত্যা পরিচালিত ১৯৮৯ সালের ভারতীয় হিন্দি ভাষার সঙ্গীতধর্মী প্রণয়মূলক চলচ্চিত্র। এটি রচনা করেছেন পরিচালক বড়জাত্যা ও এম এম আহালে এবং প্রযোজনা করেছে রাজশ্রী প্রোডাকশন্স। ছবিটিতে শ্রেষ্ঠাংশে অভিনয় করেছেন সালমান খান ও ভাগ্যশ্রী। এটি বড়জাত্যার পরিচালিত প্রথম চলচ্চিত্র এবং সালমান খানের কেন্দ্রীয় চরিত্রে অভিনয় করা প্রথম চলচ্চিত্র (পূর্বে তিনি "বিবি হো তো অ্যায়সি" ছবিতে পার্শ্ব চরিত্রে অভিনয় করেছিলেন)।
"ম্যায়নে প্যায়ার কিয়া" ছবিটি হিন্দি চলচ্চিত্র শিল্পের সর্বকালের অন্যতম ব্লকবাস্টার খ্যাতি অর্জন করেন। এই চলচ্চিত্রের সফলতার পূর্বে রাজশ্রী প্রোডাকশন্স প্রায় বন্ধ হওয়ার দ্বারপ্রান্তে চলে যেতে শুরু করে। সেই সময়ে এটি ১৯৮৯ সালের সর্বোচ্চ আয়কারী বলিউড চলচ্চিত্র ও ১৯৮০-এর দশকের সর্বোচ্চ আয়কারী ভারতীয় চলচ্চিত্র হয়ে ওঠে। ছবিটিকে ভারতীয় চলচ্চিত্রের শীর্ষ ১০ সফল চলচ্চিত্রের একটি হিসেবে বিবেচনা করা হয়। চলচ্চিত্রটির সঙ্গীত পরিচালনা করেন রামলক্ষ্মণ। ছবিটির সাউন্ডট্রেক ১০ মিলিয়ন কপির বেশির বিক্রি হয়, যা ১৯৮০-এর দশকের সর্বাধিক বিক্রীত বলিউডি সঙ্গীত অ্যালবাম। ৩৫তম ফিল্মফেয়ার পুরস্কারে ছবিটি শ্রেষ্ঠ চলচ্চিত্র-সহ ছয়টি বিভাগে পুরস্কার লাভ করে।
"ম্যায়নে প্যায়ার কিয়া" ছবিটির সঙ্গীত পরিচালনা করেছেন রামলক্ষ্মণ। গানের গীত রচনা করেছেন দেব কোহলি ও আসাদ ভোপালি। অ্যালবামটি প্রযোজনা করেছে সা রে গা মা।
সৈয়দ আলমাস কবীর

সৈয়দ আলমাস কবীর হচ্ছেন একজন বাংলাদেশী ব্যবসায়ী নেতা এবং আইসিটি উদ্যোক্তা। তিনি দুই মেয়াদে বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস (বেসিস) এর সভাপতি হিসেবে দায়িত্ব পালন করেন। তিনি মেট্রোনেট বাংলাদেশ লিমিটেডের সিইও।
তিনি সেন্ট যোসেফ উচ্চমাধ্যমিক বিদ্যালয় ও ভারতের যাদবপুর বিশ্ববিদ্যালয়ে বৈদ্যুতিক প্রকৌশলে পড়াশোনা করেছেন এবং যুক্তরাষ্ট্রের নিউ ইয়র্ক বিশ্ববিদ্যালয় থেকে স্নাতকোত্তর করেছেন।
সৈয়দ আলমাস কবীর মেট্রোনেট বাংলাদেশ লিমিটেডের সিইও ও শেয়ারহোল্ডার এবং আইএএল কর্পোরেশনের ব্যবস্থাপনা পরিচালক।  এবং আরও অনেক আইটি/আইটিইএস সংস্থার সাথে জড়িত। মেট্রোনেট একটি তথ্য-যোগাযোগ সংস্থা যা দেশব্যাপী আইটি সেবা সরবরাহ করে। সৈয়দ আলমাস কবীর হুমাক ল্যাব লিমিটেডের চেয়ারম্যান, যেটির রয়েছে দুটি স্থানীয় ও আন্তর্জাতিক পুরষ্কারপ্রাপ্ত পণ্য সহ একটি মোবাইল অ্যাপ ভিত্তিক পরিষেবা সংস্থা। তিনি নিউজএলো লিমিটেডেরও চেয়ারম্যান। আলমাস টেলিফোনিকা গ্লোবাল লিমিটেডের বোর্ডের সভাপতি। তিনি বর্তমানে বাংলাদেশ মালয়েশিয়া চেম্বার অফ কমার্স এন্ড ইন্ডাস্ট্রি (বিএমসিসিআই) এর সভাপতি হিসেবে দায়িত্ব পালন করছেন। তিনি বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস (বেসিস) এর প্রাক্তন সভাপতি । তিনি এফবিসিসিআই ও বাংলাদেশ এমপ্লয়ার্স‌ ফেডারেশনের পরিচালক।
মার্কিন পররাষ্ট্র দফতর তাদের নেতৃত্ব কর্মসূচীতে (আইভিএলপি) কবীরকে আন্তর্জাতিক পরিদর্শক হিসাবে ভূষিত করেছে। "জেসিআই" থেকে তাকে গ্লোবাল নেটওয়ার্কার পিন হিসেবে ভূষিত করা হয়।
অ্যান হার্ডিং

অ্যান হার্ডিং (; ৭ আগস্ট ১৯০২ – ১ সেপ্টেম্বর ১৯৮১) ছিলেন একজন মার্কিন মঞ্চ, চলচ্চিত্র, বেতার ও টেলিভিশন অভিনেত্রী। তিনি ১৯২০-এর দশকে ব্রডওয়ে ও আঞ্চলিক মঞ্চের নিয়মিত শিল্পী ছিলেন এবং ১৯৩০-এর দশকে নতুন মাধ্যম সবাক চলচ্চিত্রে খ্যাতি অর্জনকারী প্রথম অভিনেত্রীদের মধ্যে অন্যতম ছিলেন। তিনি "হলিডে" চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
হার্ডিঙের জন্মনাম ডরোথি ওয়ালটন গ্যাটলি। তার পিতা মার্কিন যুক্তরাষ্ট্রের একজন প্রখ্যাত সেনা কর্মকর্তা ছিলেন। তিনি নিউ জার্সির ইস্ট অরেঞ্জে বেড়ে ওঠেন এবং ইস্ট অরেঞ্জ হাই স্কুল থেকে পড়াশোনা সমাপ্ত করেন। বিদ্যালয়ের নাট্যতত্ত্ব ক্লাসে তিনি তার প্রারম্ভিক অভিনয়ের অভিজ্ঞতা লাভ করেন এবং অভিনেত্রী হিসেবে তার কর্মজীবন শুরুর সিদ্ধান্ত নেন ও নিউ ইয়র্ক সিটিতে পাড়ি জমান। তার পিতা তার অভিনয় পেশাকে অপছন্দ করতেন, তাই তিনি মঞ্চে অ্যান হার্ডিং নাম ব্যবহার করতেন।
হার্ডিং ১৯০২ সালের ৭ই আগস্ট টেক্সাসের স্যান অ্যান্টোনিওর ফোর্ট স্যাম হিউস্টনে জন্মগ্রহণ করেন। তার জন্মনাম ডরোথি ওয়ালটন গ্যাটলি। তার পিতা জর্জ সি. গ্যাটলি ছিলেন একজন সেনা কর্মকর্তা এবং মাতা এলিজাবেথ "বেসি" ওয়ালটন গ্যাটলি। তার পিতার কাজের সুবাদে তাকে দেশের বিভিন্ন স্থানে ও হাভানার সেনা পোস্টে বসবাস করতে হয়েছে এবং ১৩ বছরের পূর্বে তিনি ১৩টি বিদ্যালয় পরিবর্তন করেছিলেন। পরবর্তীতে তিনি নিউ জার্সির ইস্ট অরেঞ্জে বেড়ে ওঠেন এবং ইস্ট অরেঞ্জ হাই স্কুলে এবং ব্রিন মার কলেজে পড়াশোনা করেন।
বিদ্যালয়ে থাকাকালীন নাট্যতত্ত্ব ক্লাসে তিনি তার প্রারম্ভিক অভিনয়ের অভিজ্ঞতা লাভ করেন। এই অভিজ্ঞতাকে তিনি পেশায় রূপান্তরের সিদ্ধান্ত নেন ও নিউ ইয়র্ক সিটিতে পাড়ি জমান। তার পিতা তার অভিনয় পেশাকে খুবই অপছন্দ করতেন, তাই তিনি অভিনয় জীবন শুরু করার পর তার নাম পরিবর্তন করে অ্যান হার্ডিং নাম ব্যবহার করতেন।
ব্রিন মার কলেজ থেকে পড়াশোনা শেষ করে হার্ডিং একজন পাণ্ডুলিপি পাঠক হিসেবে কর্মজীবন শুরু করেন। তার ব্রডওয়ে মঞ্চে অভিষেক হয় ১৯২১ সালে "লাইক আ কিং" নাটক দিয়ে। "দ্য নিউ ইয়র্ক টাইমস"-এর আলেকজান্ডার উলকট এক পর্যালোচনায় "এমন সুন্দর ও আকর্ষণীয়" তরুণীকে এই নাটকে নির্বাচনের জন্য প্রযোজকের প্রশংসা করেন। দুই বছর পর হিট নাটক "টার্নিশ" দিয়ে তিনি তার প্রথম সফলতা অর্জন করেন। পরের বছর তিনি হেজরো থিয়েটারের প্রতিষ্ঠাতা জ্যাসপার ডিটারের নির্দেশনায় "দ্য মাস্টার বিল্ডার" নাটকে কাজ করার পর পেন্সিল্‌ভেনিয়ার রোজ ভ্যালিতে "হোম থিয়েটার" প্রতিষ্ঠা করেন। কয়েক বছর তিনি হেজরো থিয়েটারে তার করা চরিত্রে অভিনয় করেন। তিনি অচিরেই সে সময়ের অন্যান্য প্রধান অভিনেত্রীদের মত হয়ে ওঠেন। এক সময়ে তিনি পিট্‌সবার্গ থিয়েটারেরও গুরুত্বপূর্ণ অভিনেত্রী ছিলেন এবং শার্প কোম্পানি ও পরে হ্যারি ব্যানিস্টারের সাথে নিক্সন প্লেয়ার্সেও অভিনয় করেন। ১৯২৯ সালে তার চলচ্চিত্রে অভিষেক হয় ফ্রেড্রিক মার্চের বিপরীতে "প্যারিস বাউন্ড" চলচ্চিত্র দিয়ে। ১৯৩১ সালে তিনি ডিটারের নিকট থেকে ৫,০০০ ডলারের বিনিময়ে হেজরো থিয়েটার ভবন ক্রয় করেন এবং একটি কোম্পানিকে তা দান করেন।
বালতিস্তান

বালতিস্তান ( , এছাড়াও বালতিয়ুল বা ছোট তিব্বত নামেও পরিচিত), হলো কে২ (বিশ্বের দ্বিতীয় সর্বোচ্চ পর্বত) এর দক্ষিণে কারাকোরাম পর্বতমালার নিকটে পাকিস্তান দ্বারা পরিচালিত একটি পার্বত্য অঞ্চল। বালতিস্তানের পশ্চিমে গিলগিট, উত্তরে জিনজিয়াং ( চীন ), দক্ষিণ-পূর্বে লাদাখ এবং দক্ষিণ-পশ্চিমে কাশ্মীর উপত্যকার সীমান্ত আছে। এর গড় উচ্চতা ) এর বেশি ।
অঞ্চলটিতে মূলত তিব্বতি বংশোদ্ভূত বালতি লোক বসবাস করে। সহস্রাব্দ-প্রাচীন তিব্বতি সংস্কৃতি, রীতিনীতি, আচার, ভাষা এবং লিপি এখনও বিদ্যমান, যদিও জনসংখ্যার সিংহভাগই ইসলাম ধর্ম অনুসরণ করে । বালতিস্তান পাকিস্তান ও ভারতের জন্য কৌশলগতভাবে গুরুত্বপূর্ণ; কারগিল এবং সিয়াচেন যুদ্ধগুলির লড়াই সেখানে হয়েছিল।
১৯১১ এনসাইক্লোপিডিয়া ব্রিটানিকা বালতিস্তানকে তিব্বতের পশ্চিম প্রান্তসীমা হিসেবে উল্লেখ করে। যার প্রাকৃতিক সীমা সিন্ধু নদী তার আকস্মিক দক্ষিণ মোড় থেকে মানচিত্র বিন্দু এবং উত্তর ও পশ্চিম দিকের পাহাড়। এই বৈশিষ্ট্যগুলি পশ্চিমের ইন্দো-আর্য উপজাতি থেকে তুলনামূলকভাবে শান্তিপূর্ণ তিব্বতি জনগণকে পৃথক করে। ষোড়শ শতাব্দীর মুসলিম লেখকরা বাল্টিস্তানকে "ছোট তিব্বত" এবং লাদাখকে "বড় তিব্বত" হিসাবে বর্ণনা করেছেন, তাদের নৃতাত্ত্বিক পরিচয় কে জোর দিয়েছিলেন। আহমদ হাসান দানির মতে বাল্টিস্তান সিন্ধু নদী থেকে উপরের দিকে ছড়িয়ে পড়ে এবং সিয়াচেন হিমবাহ দ্বারা লাদাখ থেকে পৃথক হয়। এর মধ্যে সিন্ধু উপত্যকা এবং শ্যোক নদীর নিম্ন উপত্যকা অন্তর্ভুক্ত রয়েছে। 
বাল্টিস্তান উঁচু পর্বতমালার একটি পাথুরে অঞ্চল। উত্তরে বাল্টোরো হিমবাহ, আর্কটিক অঞ্চলগুলির বাইরে বৃহত্তম, দীর্ঘ, দুটি ধারার মধ্যে রয়েছে যার দক্ষিণে সর্বোচ্চ চূূূড়া এবং উত্তরে ।
১৯৭১ পর থেকে ভারতীয় নিয়ন্ত্রণে থাকলেও, ভৌগোলিকভাবে, শ্যোক ভ্যালির তুর্তুক অংশ বাল্টিস্তান অঞ্চলের একটি অংশ।
বহু শতাব্দী ধরে বালতিস্তান ক্ষুদ্র, স্বতন্ত্র উপত্যকা রাজ্যগুলির সমন্বয়ে এর শাসকদের রক্তের সম্পর্ক ( "রাজা"), বাণিজ্য, সাধারণ বিশ্বাস এবং সাংস্কৃতিক ও ভাষাগত বন্ধন দ্বারা গঠিত ছিল । উনিশ শতকে রাজ্যগুলি কাশ্মীরের ডোগ্রা শাসকদের দ্বারা পরাধীন হয়েছিল। ২০০৯ সালের ২৯ আগস্ট পাকিস্তান সরকার গিলগিট-বাল্টিস্তান প্রাদেশিক স্বায়ত্তশাসিত অঞ্চল, গিলগিটকে এর রাজধানী এবং স্কার্ডুকে এর বৃহত্তম শহর তৈরির ঘোষণা দেয়।
বালতিস্তান ছোট তিব্বত নামে পরিচিত ছিল, এবং নামটি লাদাখকে অন্তর্ভুক্ত করতে প্রসারিত হয়েছিল। লাদাখ পরে বড় তিব্বত হিসাবে পরিচিতি পায়। স্থানীয়ভাবে বালতিস্তান "বালতিয়ুল" এবং লাদাখ ও বালতিস্তান মেরিউল ("লাল দেশ") নামে পরিচিত। 
বালতিস্তানের উচ্চতার ২০টিরও অধিক শিখর রয়েছে, এর মধ্যে কে২ হল পৃথিবীর ২য় সর্বোচ্চ উচ্চতার পাহাড়। অন্যান্য সুপরিচিত শিখরের মধ্যে রয়েছে মাশেরব্রাম (ক১ নামেও পরিচিত), ব্রড পিক, গাশারব্রুম ১, গাশারব্রুম ২, গাশারব্রুম চতুর্থ এবং চোগোলিসা (খাপলু উপত্যকায়)। নিম্নলিখিত শিখরগুলি বড় থেকে ছোট অনুসারে সাজানো:
এই অঞ্চলের জনসংখ্যা প্রায় ৩,২২,০০০ জন। এটি মূলত তিব্বতি, বাল্টি এবং মনপাসে জাতিগত গোষ্ঠীর মিশ্রণ। স্কর্দুতে বসতি স্থাপন করে অল্পকিছু কাশ্মীরি কৃষি শুরু করে। খপলু এর ইয়াবগো পরিবার এসেছিল চীনের ইয়ারকান্ট কাউন্টি থেকে।
বাসকা, অণ্ডাল

বাসকা () ভারতের পশ্চিমবঙ্গ রাজ্যের পশ্চিম বর্ধমান জেলার অণ্ডাল সমষ্টি উন্নয়ন ব্লকের একটি শহর।
ভারতের ২০১১ সালের আদমশুমারি অনুসারে বাসকা শহরের জনসংখ্যা হল ৬,৬০৯ জন। এর মধ্যে পুরুষ ৩,৪৬২ জন ৫২% এবং নারী ৩,১৪৭ জন ৪৭%। এই শহরের জনসংখ্যার ৬৬২ জন হল ৬ বছর বা তার কম বয়সী। বাসকাতে সাক্ষরতার হার ৫,১২৯ জন। ৬বছরের ঊর্ধ্বে জনসংখ্যার ৮৬.২৫%।
২০০১ সালের আদমশুমারি অনুসারে, বাসকার জনসংখ্যার ৪,৯৮০ জন। পুরুষ সাক্ষরতার হার ৫৪% এবং নারী সাক্ষরতার হার ৪৬%। বাসকার গড় সাক্ষরতা হার ৭৩%, সারা ভারতের সাক্ষরতার হার ৫৯.৫%, তার চাইতে বাসকার সাক্ষরতার হার বেশি। এই শহরের জনসংখ্যার ৬১% পুরুষ এবং ৩৯% নারী শিক্ষিত। ১০% জনসংখ্যার ৬ বছরের কম বয়সী।
এই এলাকাটি হল কয়লাখনির প্রানকেন্দ্র।
বাসকায় তিনটি প্রাথমিক, একটি উচ্চ মাধ্যমিক বিদ্যালয় রয়েছে।
ড্র্যাক ম্যাভরিক

জেমস মাইকেল কার্টিন (জন্ম ৩০ জানুয়ারি ১৯৮৩) একজন ব্রিটিশ পেশাদার কুস্তিগির যিনি বর্তমানে ডাব্লিউডাব্লিউই এর সাথে যুক্ত আছেন, যেখানে তিনি ক্রুসওয়েট ব্র‍্যান্ড ২০৫ লাইভ এর হয়ে ড্র্যাক ম্যাভরিক নামে কুস্তি লড়েন। ডাব্লিউডাব্লিউইতে তিনি"২০৫ লাইভ" এর অন স্ক্রিন জেনারেল ম্যানেজার এবং এওপি এর জেনারেল ম্যানেজার সোমবারের রাতের র এ।
তিনি প্রথম দিকে প্রো-রেসলিং এ রকস্টার স্পাড নামে কুস্তি লড়তেন,যেখানে তিনি কিছু খেতাব জিতেছেন যার মধ্যে রয়েছে , ওয়ান প্রো রেসলিং, রেবুলেশন প্রো রেসলিং ও এক্সডাব্লিউএ রেসলিং। ২০১২ সালে তিনি টিএনএতে যোগ দেন।
অক্টোবর ২০১৭ তে তিনি টিএনএ ছেড়ে দিয়ে ডাব্লিউডাব্লিউইতে যোগ দেন। তাকে ২০৫লাইভ এর অনস্ক্রিন ম্যানেজার ভানানো হয়। ২০১৯ সালে তিনি ২৪/৭ চ্যাম্পিয়নশিপ জেতেন চারবার এবং সবথেকে বেশি ১৪ দিন চ্যাম্পিয়নশিপ ধরে রাখেন এক বারেই।
জেমস মাইকেল কার্টিন ৩০ জানুয়ারি ১৯৮৩ সালে বার্মিংহাম শহরে জন্মগ্রহণ করেন। তিনি জ্যাক স্ট্রম এবং ক্রিস গালভার্ট এর কাছ থেকে প্রশিক্ষণ গ্রহণ করেন। তিনি স্পাড নামে স্বতন্ত্র ক্ষেত্রে কুস্তি লড়তেন,ইউরোপ এবং আমেরিকায়। তিনি স্পাড নামে তার বড় সাফল্য পান রেবুলেশন ব্রিটিশ রেসলিং এ ২০০৩ সালে। ৩০ শে আগস্ট ২০০৩ এ স্পাড জ্যাক হাজার্ডকে হারায় আরবিডাব্লিউ এ এবং তিনি আরবিডাব্লিউ ব্রিটিশ ওয়েল্টারওয়েট চ্যাম্পিয়নশিপ জিতে নেন।
স্পাড ২০০৪ সালে ফ্রন্টিয়ার রেসলিং এলায়েন্স এ কাজ করা শুরু করেন, এবং ভিবিন্ন বড় রেসলারের বিপক্ষে রেসলিং করা শুরু করেন।
স্পাড নিয়মিত ইন্টারন্যাশনাল রেসলিং এর জন্য কুস্তি লড়তে থাকেন। যেখানে তিনি জ্যাক স্ট্রম এর সাথে শত্রুতা করে বসেন
জাকিয়া সুলতানা কর্ণিয়া

জাকিয়া সুলতানা কর্ণিয়া একজন বাংলাদেশী সঙ্গীত শিল্পী। তিনি ২০১২ সালে অনুষ্ঠিত চ্যানেল নাইন- এর পাওয়ার ভয়েস প্রতিযোগিতায় রানার্স আপ হন।
জাকিয়া সুলতানা কর্নিয়া জন্ম গ্রহণ করেন ৮ই মে ১৯৮৯ সালে মাগুরা জেলা।তার পৈতৃক বাড়ি ঝিনাইদহ। তার বাবা আবু বকর মা সেলিনা আক্তার। তার বাবার চাকরি সুত্রে ঢাকা তেই বেড়ে উঠেছেন।মাধ্যমিক পড়া-লেখা করেছেন বিএএফ শাহীন কলেজ, উচ্চ মাধ্যমিক পড়েছেন আইডিয়াল কমার্স কলেজ থেকে। বিবিএ করেছেন ইস্টার্ন ইউনিভার্সিটি থেকে।
তার গানের অ আ শিক্ষা তার মায়ের নিকট হতে।এর পর ষষ্ঠ শ্রেণীতে টিটু সিহাব এর কাছে গান শিখেন।এর পর সঙ্গীত কে আরো জোড়ালো করতে ছায়ানট এ ভর্তি হন, তারপর ওস্তাদ সঞ্জীব দের কাছে ক্ল্যাসিকসহ সব ধরনের গানের তালিম নিয়েছেন।এর পর বিভিন্ন সময় স্টেজ শো তে গান গাইতেন। এর পর চ্যানেল নাইন এ পাওয়ার ভয়েস ২০১২ তে অংশগ্রহণ করে রানার্সআপ হন তার পর হতে একের পর এক গান করতে থাকেন।এর পর হতে আসিফ আকবর , আরেফিন রুমি বেলাল খান সহ অনেকের সাথেই সংগীত গেয়েছেন। মিক্সড অ্যালবাম, ডুয়েট গান ও ১৫ এর ও অধিক চলচ্চিত্রে গান গেয়েছেন।
তার গানের জীবনে পপ সঙ্গীত রক সঙ্গীত ক্লাসিক সহ অনেক ধরনের গান গেয়েছেন
২০১৮–১৯ বাংলাদেশ চ্যাম্পিয়নশিপ লিগ

২০১৮–১৯ বাংলাদেশ চ্যাম্পিয়নশিপ লিগ বাংলাদেশ চ্যাম্পিয়নশিপ লিগ-এর ৭ম আসর। লিগটি শুরু হয় ১০ ফেব্রুয়ারি ২০১৯ থেকে। যেখানে ১১টি দল অংশগ্রহণ করে।
জে. ওম প্রকাশ

জয় ওম প্রকাশ (১৯২৭-২০১৯) একজন ভারতীয় চলচ্চিত্র পরিচালক ও প্রযোজক ছিলেন যিনি ব্রিটিশ ভারতের পাঞ্জাবের শিয়ালকোটে জন্মেছিলেন। তিনি "আপ কি কসম" (১৯৭৪), "আখির কিউঁ" (১৯৮৫) এর মত ব্যবসাসফল চলচ্চিত্র পরিচালনা করেছিলেন যাতে রাজেশ খান্না মুখ্য পুরুষ চরিত্রে অভিনয় করেছিলেন। এছাড়া, তিনি "আপনাপান" (১৯৭৭), "আশা" (১৯৮০), "আপনা বানা লো" (১৯৮২), "অর্পণ" (১৯৮৩), "আদমি খিলোনা হ্যায়" (১৯৯৩) এর মত চলচ্চিত্র পরিচলনা করেছিলেন যাতে মুখ্য পুরুষ চরিত্রে অভিনয় করেছিলেন জিতেন্দ্র। তার মেয়ে পিংকি বিবাহ বন্ধনে আবদ্ধ হন রাকেশ রোশনের সাথে এবং এর দরুন তিনি ঋত্বিক রোশানের সম্পর্কে নানা হন।
তিনি "আস কা পাঞ্ছি" (১৯৬১), "আয়ে মজলা কি বেলা" (১৯৬৪), "আয়ে দিন বাহার কে" (১৯৬৬), "আয়া সাওয়ান ঝুম কে" (১৯৬৯), "আখোঁ আখোঁ মেঁ" (১৯৭২) ও "আখির কিউঁ" (১৯৮৫) এর মত চলচ্চিত্র প্রযোজনা করেছিলেন।
রাজেশ খান্না ও মুমতাজ অভিনীত ব্যবসাসফল চলচ্চিত্র "আপ কি কসম" পরিচালনার মাধ্যমে চলচ্চিত্র পরিচালক হিসেবে অভিষেক ঘটে তার। তার অধিকাংশ চলচ্চিত্রের নাম ইংরেজি হরফ "এ" দিয়ে শুরু।
তিনি ১৯৮৩ সালে মুক্তিপ্রাপ্ত ব্যবসাসফল পাঞ্জাবি চলচ্চিত্র "আসরা পেয়ার দা" পরিচালনা করেছিলেন। তিনি ১৯৭৫ সালে "আন্ধি" চলচ্চিত্রটি পরিচালনা করেন। চলচ্চিত্রটি ব্যবসাসফল না হলেও সমালোচকদের নিকট প্রশংসা অর্জন করে। তিনি ১৯৯৫ সাল থেকে ১৯৯৬ সাল পর্যন্ত ভারতীয় চলচ্চিত্র ফেডারেশনের সভাপতি হিসেবে দায়িত্ব পালন করেছিলেন।
জয় ওম প্রকাশ ২০১৯ সালের ৭ আগস্ট মুম্বাইয়ে নিজ বাসভবনে মৃত্যুবরণ করেন। মৃত্যুকালে তার বয়স হয়েছিল ৯২ বছর।
১৯৯৯–২০০০ বাংলাদেশী ক্রিকেট মৌসুম

১৯৯৯- ২০০০ ক্রিকেট মৌসুমে বাংলাদেশের জাতীয় ক্রিকেট লীগের সূচনা হয়েছিল, যদিও তখনো ২০০০-০১ মৌসুম পর্যন্ত প্রথম শ্রেণির ক্রিকেট মর্যদা পায়নি। আন্তর্জাতিকভাবে, দেশটি ওয়েস্ট ইন্ডিজ, ইংল্যান্ড লায়ন্স ক্রিকেট দল এবং মেরিলেবোন ক্রিকেট ক্লাব (এমসিসি) সফর করে।
১৯৯৯ সালের অক্টোবরে ব্রায়ান লারার নেতৃত্বে ওয়েস্ট ইন্ডিজ ক্রিকেট দল বাংলাদেশ জাতীয় দলের বিপক্ষে প্রথম-শ্রেণির ম্যাচ খেলে এবং খেলার ফলাফল ড্র হয় । দলগুলি সংক্ষিপ্ত ওভারে একদিনের আন্তর্জাতিক (ওডিআই) দুটি ম্যাচের সিরিজ খেলেছিল। এতে ওয়েস্ট ইন্ডিজ ২-০ ব্যবধানে বিজয়ী হয়।
অক্টোবরে ও নভেম্বর মাসে ইংল্যান্ড এ দল নিউজিল্যান্ডের "পথে" বাংলাদেশ পরিদর্শন করে এবং ৫টি ম্যাচ খেলেছিল। এর মধ্যে দুটি ছিল প্রথম শ্রেণির ম্যাচ, উভয়ই ড্র হয়েছিল এবং একটি ছিল লিস্ট এ ক্রিকেট সীমিত ওভারের ম্যাচ, তিনটিই জাতীয় দলের বিপক্ষে। ইংল্যান্ড সীমিত ওভারের ম্যাচে ৫ উইকেটে জিতেছিল।
জানুয়ারী ২০০০, মেরিলিবোন ক্রিকেট ক্লাব (এমসিসি) জাতীয় দলের বিপক্ষে একটি প্রথম শ্রেণির সহ পাঁচটি ম্যাচ খেলতে দেশ সফর করেছিল।
সফরকারী দলের বিপক্ষে বাংলাদেশের ম্যাচে অধিনায়ক ছিলেন আমিনুল ইসলাম ।
বাংলাদেশের ৬ বিভাগের (বর্তমানে ৮) ক্রিকেট দলের অংশগ্রহণে জাতীয় ক্রিকেট লীগ চালু হয়, যার প্রত্যেকে দেশের প্রশাসনিক বিভাগগুলির একটির প্রতিনিধিত্ব করেছিল। দলগুলি ছিল:
চ্যাম্পিয়নশিপ পেয়েছিলো চট্টগ্রাম। , যারা তাদের দশটি ম্যাচ খেলেছে এর মধ্যে ৭টিতে বিজয়ী হয়।
লাব্রন জেমস

লাব্রন রেমন জেমস সিনিয়র (জন্ম: ৩০ শে ডিসেম্বর, ১৯৮৪) একজন আমেরিকান পেশাদার বাস্কেটবল খেলোয়াড় এবং ন্যাশনাল বাস্কেটবল সমিতির (এনবিএ),  লস অ্যাঞ্জেলেস এর হয়ে খেলেন। তার অর্জনে তিনটি এনবিএ চ্যাম্পিয়নশিপ, চারটি এনবিএ মোস্ট ভ্যালুয়েবল প্লেয়ার অ্যাওয়ার্ডস, তিনটি এনবিএ ফাইনাল এমভিপি অ্যাওয়ার্ডস এবং দুটি অলিম্পিক স্বর্ণপদক অন্তর্ভুক্ত রয়েছে। জেমস পনেরোটি এনবিএ অল-স্টার গেমসে অংশ নিয়েছেন এবং তিনবার এনবিএ অল স্টার এমভিপি হয়েছেন। তিনি ২০০৮ সালের এনবিএ স্কোরিং টাইটেল জিতেছিলেন, তিনি সর্বকালের এনবিএ প্লেঅফস স্কোরিং লিডার এবং সর্বকালের ক্যারিয়ার পয়েন্টে চতুর্থ স্থানে রয়েছেন। তাকে বারো বার অল-এনবিএ প্রথম দলে এবং পাঁচবার সর্ব-প্রতিরক্ষামূলক প্রথম দলে ভোট দেওয়া হয়েছে। তিনি সর্বকালের অন্যতম সেরা বাস্কেটবল খেলোয়াড় হিসাবে ব্যাপকভাবে বিবেচিত।
জেমস সেন্ট ভিনসেন্টের হয়ে বাস্কেটবল খেলেন।
জেমস আক্রন, ওহাইও শহরে সেন্ট ভিনসেন্ট-সেন্ট মেরি হাইস্কুলের হয়ে বাস্কেটবল খেলেন, যেখানে জাতীয় মিডিয়া তাকে ভবিষ্যতের এনবিএ সুপারস্টার হিসাবে নজরে আনে। ২০০৩-০৪ সালের বছরের সেরা এনবিএ রুকি নামে পরিচিত, তিনি শীঘ্রই নিজেকে লিগের অন্যতম প্রধান খেলোয়াড় হিসাবে প্রতিষ্ঠিত করলেন; ২০০৯ ও ২০১০ সালে তিনি এনবিএর সর্বাধিক মূল্যবান প্লেয়ার অ্যাওয়ার্ড জিতেছিলেন। ক্লিভল্যান্ডের সাথে চ্যাম্পিয়নশিপ জিততে ব্যর্থ হওয়ার পরে, জেমস ২০১০ সালে মিয়ামি হিটের সাথে ফ্রি এজেন্ট হিসাবে সই করতে চলে যান। এই পদক্ষেপটি ইএসপিএন-এ দ্য ডিসিশন নামের বিশেষ শিরোনামে প্রকাশ করা হয়েছিল এবং আমেরিকান ক্রীড়া ইতিহাসের অন্যতম বিতর্কিত ফ্রি এজেন্ট সিদ্ধান্ত।
জেমস ২০১২ এবং ২০১৩ সালে মিয়ামি হিটের হয়ে খেলতে গিয়ে তার প্রথম দুটি এনবিএ চ্যাম্পিয়নশিপ জিতেছিল। উভয় চ্যাম্পিয়নশিপেই তাকে লিগ এমভিপি এবং এনবিএ ফাইনালস এমভিপি নির্বাচিত করা হয়েছিল। ২০১৪ সালে হিটের সাথে তার চতুর্থ মরশুমের পরে, জেমস ক্যাভালিয়ার্সের সাথে পুনরায় সই করার ক্ষেত্রে নিজেকে চুক্তিটি থেকে সরিয়ে নেন। ২০১৬ সালে, তিনি ক্যাভালিয়ার্সকে এনবিএ ফাইনালে গোল্ডেন স্টেট ওয়ারিয়ার্সের বিরুদ্ধে জয়ের নেতৃত্ব দিয়েছিলেন, দলের প্রথম চ্যাম্পিয়নশিপ বিতরণ করেছিলেন এবং ক্লিভল্যান্ডের ৫২ বছরের পেশাদার ক্রীড়া খরা শেষ করেছিলেন। তার দলগুলি টানা আট মরসুমে (২০১১ থেকে ২০১৮ পর্যন্ত) এনবিএ ফাইনালে উপস্থিত হয়েছিল। ২০১৮ সালে, ল্যাকার্সের সাথে সই করার জন্য, জেমস ক্যাভালিয়ার্সের সাথে তার চুক্তি বিরত রাখেন।
জেমস তার অসংখ্য চুক্তি থেকে অতিরিক্ত সম্পদ এবং খ্যাতি একত্রিত করেছেন। তার জনজীবন অনেক তদন্তের বিষয় হয়ে দাঁড়িয়েছে এবং আমেরিকার অন্যতম প্রভাবশালী এবং জনপ্রিয় অ্যাথলিট হিসাবে তাকে স্থান পেয়েছে। তিনি বই, ডকুমেন্টারি এবং টেলিভিশন বিজ্ঞাপনে স্থান পেয়েছেন। তিনি ইএসপিওয়াই পুরস্কার এবং স্যাটারডে নাইট লাইভও হোস্ট করেছেন এবং ২০১৫ সালে ট্রেনর‍্যাক ছবিতে আবির্ভুত হয়েছিলেন।
লাল বিরিষ

বিরিষ
লাল বিরিষ হল এক জাতের বাংলাদেশি গরু যা রেড চিটাগাং, সুন্দরী গরু, অষ্টমুখী লাল গরু, চাটগাঁইয়া গরু নামেও পরিচিত।
লাল বিরিষের উৎপত্তি ও বিস্তার ঘটেছে চট্টগ্রাম অঞ্চলে। এই গরু বেশি দেখা যায় রাউজান, সাতকানিয়া, আনোয়ারা, পটিয়া, চন্দনাইশ ও বাঁশখালী উপজেলায়। তবে, নোয়াখালী ও কুমিল্লা জেলাতেও এই জাতের গরু দেখতে পাওয়া যায়।
লাল রঙের এই গরুর ওজন ৩ থেকে ১০ মণ পর্যন্ত হতে পারে। এর পা খাটো এবং এটি আকারে ছোট। চট্টগ্রামের ৫টি উপজেলায় পরিচালিত গবেষণায় দেখা যায়, এদের দৈনিক দুধ উৎপাদন ২.৭ লিটার, এক বিয়ানে দুগ্ধদানকাল ২১৫ দিন এবং এক বিয়ানে প্রাপ্ত দুধের পরিমাণ সর্বমোট ৫৮১ লিটার। ৬-৭ বছর বয়সে অথবা ৫ম বিয়ানে দুধের পরিমাণ বেশি পাওয়া যায় যার পরিমাণ ৫৫০-৬০০ লিটার।
একসময় লাল বিরিষ ব্যতীত অন্য কোন গরু চট্টগ্রাম অঞ্চলের লোকেরা মেজবান বা কোরবানির ঈদে জবাই করতেন না। তবে সংকরায়নের দরুন গরুর এই জাতটির বিশুদ্ধতা হুমকির সম্মুখীন। চট্টগ্রামে বিশুদ্ধ লাল বিরিষের পরিমাণ আট থেকে দশ হাজার।
হাওলাদার

হাওলাদার () হলো আরবি এবং ফার্সি শব্দদ্বয়ের মিশ্রণজাত (حول “হাওলা” আরবি শব্দ আর دار “দার” ফার্সি শব্দ) একটি বংশীয় পদবি। বাংলা ভাষায় শব্দটির অর্থ হাওলাদার (বিশেষ্য) হাওলা জমির মালিক বা ঐ জমি ভোগ করেন যিনি। হাওলাদার বাংলাদেশ, ভারত ও পাকিস্তানের হিন্দুদের এবং মুসলিমদের পদবি হিসেবে ব্যবহৃত হয়। প্রচলিত আছে, ব্রিটিশ আমলে জমি চাষের সুবিধার জন্য বৃহৎ জমিতে 'আইল' দিয়ে ভাগ করে দেয়া হতো। এই আইলের মালিকদের বলা হতো 'আইলদার'। 'আইলদার' থেকেই হাওলাদার হয়েছে। মূলত 'হাওলাদার' হলো ধনী কৃষক সম্প্রদায়ের বংশ, যাদের অনেক জমি আছে। বরিশাল বিভাগের লোকজনের মাঝে এই পদবি অধিক প্রচলিত। এছাড়াও খুলনা বিভাগ, বৃহত্তর ফরিদপুর অঞ্চল, মুন্সিগঞ্জ, নারায়ণগঞ্জসহ বাংলাদেশের সর্বত্র, ভারতের পশ্চিমবঙ্গ, আসাম, ত্রিপুরা রাজ্যে মুসলিমদের মধ্যে এবং পাকিস্তানের কিছু অংশে হাওলাদার বংশ পাওয়া যায়।
চেলোদ

চেলাদ (also spelled Chelod) ভারতের পশ্চিমবঙ্গ রাজ্যের পশ্চিম বর্ধমান জেলার আসানসোল সদর মহকুমার রাণীগঞ্জ সমষ্টি উন্নয়ন ব্লকের একটি শহর।
চেলাদ এর ভৌগোলিক অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯১ মিটার (২৯৮ ফুট)।
চেলাদ একটি প্রাচীন গ্রাম ছিল। প্রাচীনকালে এখানে মহুয়া বন ছিল। ব্রিটিশ আমলে অনেক বিপ্লবীরা এই গ্রামটিতে নিঃশব্দে গা ঢাকা দিতেন। দামোদর নদীর উত্তরে তীরে অবস্থিত এই গ্রামটি সংগীত, নাটক এবং খেলাধুলার জন্য ঐতিহ্য রয়েছে। দ্বিতীয় বিশ্বযুদ্ধের সময় গ্রামের কাছে একটি বড় অব্যবহৃত বোমা পাওয়া গিয়েছিল। ওই গ্রাম থেকে দূরে অবস্থিত পরিত্যক্ত আসানসোল বিমানক্ষেত্র যা যুদ্ধের সময় নির্মিত হয়েছিল এবং একাধিক গ্রামকে স্থানচ্যুত করা হয়েছিল।
ভারতের ২০১১ সালের আদমশুমারি অনুসারে চেলাদ শহরের জনসংখ্যা হল ৭,৪৭১ জন। এর মধ্যে পুরুষ ৩,৮৮৮ জন ৫২% এবং নারী ৩,৫৮৩ জন ৪৮%। এই শহরের জনসংখ্যার ৮৪৫ জন হল ৬ বছর বা তার কম বয়সী। চেলাদে সাক্ষরতার হার ৫,০৮৫ জন। ৬বছরের ঊর্ধ্বে জনসংখ্যার ৭৬.৭৪%।
২০০১ সালের আদমশুমারি অনুসারে, চেলাদের জনসংখ্যার ৭,৯০১ জন। পুরুষ সাক্ষরতার হার ৫৬% এবং নারী সাক্ষরতার হার ৪৪%। চেলাদে গড় সাক্ষরতা হার ৫৭%, সারা ভারতের সাক্ষরতার হার ৫৯.৫%, তার চাইতে চেলাদের সাক্ষরতার হার কম। এই শহরের জনসংখ্যার ৬৮% পুরুষ এবং ৪৪% নারী শিক্ষিত। ১২% জনসংখ্যার ৬ বছরের কম বয়সী।
চেলাদে দুইটি প্রাথমিক, একটি উচ্চ মাধ্যমিক বিদ্যালয় রয়েছে। ১৯৭৬ সালে উচ্চ মাধ্যমিক বিদ্যালয় তৈরি হয়েছিল
ওয়ালিউল করিম

ওয়ালিউল করিম (জন্ম: ১৮ ডিসেম্বর ১৯৯২) একজন বাংলাদেশী ক্রিকেটার । যিনি ২৭ মে ২০১৭ সালে ২০১৬-২০১৭ প্রিমিয়ার বিভাগ ক্রিকেট লিগে প্রাইম দোলেশ্বর স্পোর্টিং ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন। তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে গাজী গ্রুপ ক্রিকেটারদের হয়ে ২৬ ফেব্রুয়ারি ২০১৯ সালে টি-টোয়েন্টিতে আত্মপ্রকাশ করেছিলেন।
ব্রহ্মক্ষত্রিয়

"যারা ব্রাহ্মণ কুলে জন্মগ্রহণ করে একই সাথে ব্রাহ্মণ্য আচার এবং ক্ষত্রিয়ের পেশা রাজ্যশাসন ও যুদ্ধবিদ্যা অনুশীলন করে তাকে 'ব্রহ্মক্ষত্রিয়' বলে"। ব্রহ্মক্ষত্রিয় শব্দের অর্থ ব্রাহ্মণ শ্রেণীর যোদ্ধা। 
যে ব্রহ্মক্ষত্রিয় রাজা হতেন তারা রাজন্যব্রাহ্মণ হিসেবে পরিচিত হতেন। বাংলার সেন রাজবংশ ব্রহ্মক্ষত্রিয় রাজবংশ হিসেবে বর্ণিত। 
"ক্ষত্রোপেত ব্রাহ্মণ", "ব্রহ্মক্ষত্রিয়", "রাজন্যব্রাহ্মণ"।
মহাভারত এবং রামায়ণে এরূপ ব্যক্তির উল্লেখ আছে।
বাংলার ইতিহাসেও ব্রহ্মক্ষত্রিয় লক্ষনীয় সেন রাজবংশের দেওপাড়া শিলালিপিতে সেনদের ব্রহ্মক্ষত্রিয় বলে উল্লেখ করা হয়েছে। 
ব্রাহ্মণ মন্ত্রী চচ এ সিন্ধু ব্রাহ্মণ রাজবংশ (৬৩২ খ্রি.-৭২৪ খ্রি.) প্রতিষ্ঠা করেন। চচের পুত্রদ্বয় সেন পদবী ধারণ করে পরপর রাজা হয়েছিলেন। চন্দ্রসেন ও দাহির সেন রাজা হয়েছিলেন। দাইবুল, নিরুন, যিহওয়াল, ব্রাহ্মণাবাদ, আলাের প্রভৃতি অঞ্চল রাজা দাহির সেনের অধীন ছিল।
আব্দুল কাইয়ুম (ক্রিকেটার)

আব্দুল কাইয়ুম (জন্ম: ১৭ অক্টোবর ১৯৯৮) একজন বাংলাদেশী ক্রিকেটার । যিনি ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টি ক্রিকেটে অভিষেক করেন। ৪ মার্চ ২০১৯ সালে তিনি ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে অভিষেক হয়।
রঙ তত্ত্ব

দৃশ্য শিল্প অনুযায়ী, বিভিন্ন রং-কে মিশ্রনের মাধ্যমে এক বা একাধিক নির্দিষ্ট রঙ তৈরি করার পদ্ধতিই হল রঙ তত্ত্ব। রংগুলোকে তাদের ধরন ও উৎস অনুযায়ী বিভিন্ন শ্রেণীতে ভাগ করা যায়, যেমনঃ প্রাইমারি বা প্রাথমিক বা মৌলিক রঙ, সেকেন্ডারি বা যৌগিক রঙ এবং টারশিয়ারি বা মিশ্র রঙ। যদিও রঙ তত্ত্বের কথা সর্বপ্রথম লিপিবদ্ধ হয় ১৫ শতকে লিয়োন বাতিস্তা আল্বারতি ও লিওনার্দো দ্য ভিঞ্চি-র লেখনিতে, এর প্রকৃত ব্যবহার শুরু হয় ১৮ শতকে স্যার আইজ্যাক নিওটন এর রঙ তত্ত্ব ও মৌলিক রঙ এর ধর্ম নিয়ে দ্বন্দ্ব থেকে। এর পর থেকে এটি স্বতন্ত্র ঐতিহ্যের সাথে বিকাশ লাভ করে এবং দৃষ্টিবিজ্ঞানের অংশ হিসেবে গণ্য হতে থাকে।
রঙ তত্বটি মূলত গড়ে উঠেছিল লাল, নিল, হলুদ; এই তিনটি রঙ এর উপর নির্ভর করে। ধারণা করা হত যে, এই তিনটি হল মৌলিক রঙ এবং এদের সুষম মিশ্রনের ফলে অন্য সকল রঙের উথপত্তি ঘটে।
লাল, নীল, হলুদ; এই তিনটি মৌলিক রঙের উপর ভিত্তি করে ১৮ শতকের রঙ তত্ব গড়ে উঠেছিল। এই তত্বটি পরবর্তীতে আরো সমর্থন পায় সমসাময়িক বিভিন্ন বিজ্ঞানীদের পরীক্ষা নীরিক্ষা থেকে। বিজ্ঞানিদের এসকল পরীক্ষা-নীরিক্ষা সর্বপ্রথম লিপিবদ্ব হয় জার্মান কবি জোহান ওল্ফগ্যাং ফন গয়েথ এর 'থিওরি অফ কালারস' এবং ফরাসী শিল্প রসায়নবিদ মিশেল ইউগেনে শেভ্রিউল এর 'দ্য ল অফ সিমুলটেইনিয়াস কালার কনট্রাস্ট (1839)' -এ। চার্লস হাইটার ১৮২৬ সালে তার লেখা "A New Practical Treatise on the Three Primitive Colors Assumed as a Perfect System of Rudimentary Information (London 1826)" গ্রন্থে বর্ণনা করেছিলেন কীভাবে সমস্ত রঙগুলি কেবল তিনটি রঙ থেকে পাওয়া যায়।
১৮ শতকের শেষ দিকে শিল্প বিপ্লব ঘটলে, জটিল রঙ তৈরির জন্য এই তিনটি রঙের ব্যবহার অপ্রতুল হয়ে দাঁড়ায়। এর ফলে জটিল রঙ তৈরির জন্য 'সায়ান, ম্যাজেন্টা এবং হলুদ (সিএমওয়াই)' সিস্টেম ব্যবহৃত হতে থাকে। সিএময়াই ও আরজিবি সিস্টেমে মিল থাকায় এটি সম্ভব হয়েছিল এবং শিল্পক্ষেত্রে এর সুবিধার জন্য ব্যপক সমাদৃত হয়েছিল।
১৯ শতকের বেশিরভাগ ক্ষেত্রে শৈল্পিক রঙের তত্ত্বটি বৈজ্ঞানিক দৃষ্টিভঙ্গিতে অনেক পিছিয়ে ছিল। পরবর্তীতে ২০ শতকে বিভিন্ন বিজ্ঞানীদের দ্বারা "রঙ তত্ব" এর প্রভূত উন্নয়ন সাধিত হয় এবং তা আজকের অবস্থানে পৌছায়।
"উষ্ণ" এবং "শীতল" রঙগুলির মধ্যে পার্থক্য 18 শতকের শেষের দিক থেকেই গুরুত্বপূর্ণ অবস্থান ধরে রেখেছিল। দিবালোক বা সূর্যাস্তের সাথে "উষ্ণ" রংগুলি যুক্ত এবং ধূসর বা মেঘলা দিনের সাথে "শীতল" বর্ণগুলি সম্পর্কিত বলে মনে করা হত। উষ্ণ বর্ণগুলি প্রায়শই হলুদ, বাদামি এবং লাল থেকে লালচে বর্ণ বলে; শীতল রঙগুলি প্রায়শই নীল থেকে নীলাভ বেগুনি এবং নীলাভ সবুজ বর্ণ বলে সংজ্ঞায়িত ছিল।
ঐ সময় বিভিন্ন চিত্রকর্মে উষ্ণ রঙের ব্যবহার বৃদ্ধি এবং শীতল রঙের ব্যবহারের হ্রাস পেতে থাকে এবং অন্যদিকে ঘরোয়া সাজসজ্জায় উষ্ণ রঙের ব্যবহার কমতে থাকে এবং শীতল রঙের ব্যবহার বাড়তে থাকে। বিশ্বাস করা হত যে উষ্ণ রং দর্শকদের জাগ্রত করতে বা উদ্দীপিত করে, যখন শীতল রঙগুলি দর্শককে প্রশান্তি এবং আরামদায়ক অনুভূতি দেয়।
কালার থিওরি বা রঙ তত্ব এখনো সম্পূর্ণভাবে সকল বৈজ্ঞানিক ঘটনা করতে পারে নি। যার ফলে এটি এখনও অসম্পূর্ণ তত্ব হিসেবে রয়ে গেছে এবং বিজ্ঞানীরা এখনও এর উপর গবেষণা চালিয়ে যাচ্ছেন।
আমিরাত ক্রিকেট বোর্ড

সংযুক্ত আরব আমিরাত ক্রিকেট বোর্ড হচ্ছে ক্রিকেটে সংযুক্ত আরব আমিরাত ক্রিকেট দলের ক্রীড়া পরিচালনাকারী একটি সংঘ। সংযুক্ত আরব আমিরাত ক্রিকেট বোর্ড আন্তর্জাতিক ক্রিকেট কাউন্সিল-এ সংযুক্ত আরব আমিরাতের প্রতিনিধিত্বকারী একটি সংস্থা এবং ১৯৯০ সাল থেকে আইসিসির সহযোগী সদস্য। সংস্থাটি এশিয়ান ক্রিকেট কাউন্সিলেরও সদস্য।
২১ জুলাই ২০১৬, আমিরাত ক্রিকেট বোর্ড ৮জন খেলোয়াড়কে ২ বছর মেয়াদী কেন্দ্রীয়ভাবে যুক্তকরণের অনুমোদনের মাধ্যমে পূর্ণ পেশাদারিত্বের এক অসামান্য পদক্ষেপ গ্রহণ করে।
সংযুক্ত আরব আমিরাতে ক্রিকেটকে পরিচালনা করে আমিরাত ক্রিকেট বোর্ড বা ইসিবি। যারা আবুধাবি, আজমান, দুবাই ও শারজাহর মতো চারটি বড় বড় কাউন্সিল সহ ক্রিকেটর যাবতীয় কার্যক্রমের দেখাশুনা করে থাকে।
১৯৮৯ সালে আমিরাত ক্রিকেট বোর্ড আন্তর্জাতিক ক্রিকেট কাউন্সিল (আইসিসি)র অনুমোদিত সদস্য এবং ১৯৯০ সালে সহযোগী সদস্য পদ লাভ করে।
একটি উদীয়মান একদিনের আন্তর্জাতিক (ওডিআই) দেশ, সংযুক্ত আরব আমিরাত দল ২০০০ থেকে ২০০৬-এ পরপর চারবার এসিসি ট্রফি চ্যাম্পিয়ন হয় এবং বাকী তিনবার রানার-আপের শিরোপা অর্জন করে।
সংযুক্ত আরব আমিরাত তাদের প্রথম একদিনের আন্তর্জাতিক খেলে ১৯৯৪ আইসিসি ট্রফি জয় লাভ করে, ১৯৯৬ ও ২০১৪ খেলার যোগ্যতা অর্জন করে।
মিলিয়নেরও অধিক আমিরাতির বসবাস হচ্ছে সংযুক্ত আরব আমিরাতে, এবং ইসিবি আমিরাতি ক্রিকেটের মান উন্নয়নে বেশ গুরুত্বপূর্ণ পদক্ষেপ গ্রহণ করছে। বর্তমান জাতীয় দলে মাত্র তিনজন আমিরাতি খেলোয়াড় প্রতিনিধিত্ব করছে। অদূর ভবিষ্যতে যাতে জাতীয় দলে বাছাইয়ের জন্য পর্যাপ্ত সংখ্যক স্থানীয় খেলোয়াড় পাওয়া যায়, সে উদ্দেশ্যে কাজ করে যাচ্ছে ইসিবি।
ক্রিকেট সাধারণ আমিরাতে খুব কম খেলা হয় এমন একটি খেলা। অধিকাংশ জনগণেরই ক্রিকেট সম্বন্ধে কোন অভিজ্ঞতা নেই। তাই ইসিবি এখন স্থানীয় বিভিন্ন বিদ্যালয়গুলোতে পেশাদারী কোচ নিয়োগ করে খেলার মান উন্নয়নের ভূমিকা পালন করে যাচ্ছে, যা পূর্বে উপলব্ধ ছিল না। স্থানীয় পর্যায়ে ক্রিকেটকে উৎসাহিত করতে ক্রিকেটের তথ্য সংবলিত একটি আরবি ভাষায় পুস্তক প্রকাশ সহ খেলার সামগ্রী বিনামূল্য বিদ্যালয়গুলোতে প্রদান করা হচ্ছে। উপরন্তু, উক্ত কার্যক্রমটি পরিচালনার জন্যও নিয়োগ করা হয়েছে আরবি ভাষায় কথোপকথনের যোগ্যতা সম্পন্ন ব্যক্তিদেরকে। 
২০০৭ সালে তারা পাকিস্তান ক্রিকেট বোর্ড (পিসিবি) সহিত মিলিতভাবে প্রথমবারের মতো টি১০ লীগের সূচনা করে।
২০১৮ এর জুনে আমিরাত ক্রিকেট বোর্ড, প্রথমবারের মতো আমিরাতে অনুষ্ঠিত হতে যাওয়া আমিরাত টি২০ লীগের ঘোষণা করে, যা ওই বছরে জনপ্রিয় টি১০ লীগের পরেই শুরু হতে নির্ধারিত হয়।
নওশীন নেহরিন মৌ

নওশীন নেহরিন মৌ () একজন বাংলাদেশী টেলিভিশন ও চলচ্চিত্র অভিনেত্রী। তিনি মডেলিং, পরিবেশনার মতো বিভিন্ন রকম কাজ করেছেন। তিনি ২০০৭ থেকে অভিনয়, মডেলিং এর কাজ করে খ্যাতি অর্জন করেছেন। তিনি অনেক চলচ্চিত্রে অভিনয় করে গেছেন। তার উল্লেখযোগ্য চলচ্চিত্রের মধ্যে রয়েছে "প্রার্থনা" (২০১৫), "মুখোশ মানুষ" (২০১৬) ও "ফরায়েজী আন্দোলন ১৮৪২" (২০১৯)। তিনি এফ এম রেডিও রেডিও টুডে, রেডিও ফুর্তি, ঢাকা এফএম কাজ করেছেন।
তিনি "ইজ ইকুয়্যাল টু" টিভি নাটকে অভিনয়ের জন্য সেরা টিভি অভিনয়শিল্পী (নারী) বিভাগে মেরিল-প্রথম আলো সমালোচক পুরস্কারের মনোনয়ন লাভ করেন। এছাড়া তিনি ২০১২ ও ২০১৪ সালে সেরা অভিনেত্রী (টেলিভিশন) বিভাগে দুইবার সিজেএফবি পারফরম্যান্স পুরস্কার অর্জন করেন।
তিনি ২০১৩ সালে অভিনেতা আদনান ফারুক হিল্লোলের বিবাহ বন্ধনে আবদ্ধ হন।
নওশীন ও লেভেল ও এ লেভেল সম্পন্ন করেছেন। তিনি লন্ডন বিশ্ববিদ্যালয় থেকে এলএলবি ডিগ্রি অর্জন করেছেন।
নওশীন ২০০৭ সালে বেতারে আরজে হিসেবে তার কর্মজীবন শুরু করেন। তার প্রথম বেতার অনুষ্ঠান "আজকের আড্ডা" প্রতিদিন দুপুর ১টা থেকে বিকাল ৪টা পর্যন্ত সম্প্রচারিত হত। তিনি এফ এম রেডিও রেডিও টুডে, রেডিও ফুর্তি, ঢাকা এফএম কাজ করেছেন। পাশাপাশি তিনি টেলিভিশন বিজ্ঞাপনচিত্রে কাজ করেছেন। তিনি "ধূপছায়া" নাটক দিয়ে টেলিভিশনে অভিনয় জীবন শুরু করেন। ২০১২ সালের ২৬শে ফেব্রুয়ারি থেকে মাছরাঙা টেলিভিশনে তার অভিনীত তারকাবহুল "ক্ষণিকালয়" ধারাবাহিক প্রচারিত হয়। এই বছর মাছরাঙা টেলিভিশনের ঈদুল ফিতরের বিশেষ নাটক "জর্দা জামাল"-এ তিনি মোশাররফ করিমের বিপরীতে অভিনয় করেন।
২০১৫ সালে তিনি শারমিন হায়াত রচিত ও রুবায়েত মাহমুদ পরিচালিত "সাম্রাজ্য" টিভি নাটকে মাফিয়া ডন চরিত্রে অভিনয় করেন। একই বছরে ঈদুল ফিরতে মুক্তিপ্রাপ্ত শাহরিয়ার নাজিম জয় পরিচালিত "প্রার্থনা" দিয়ে তার চলচ্চিত্রে অভিষেক হয়। তিনি ২০১৫ থেকে ২০১৭ সাল পর্যন্ত রেডিও অ্যাম্বারের প্রোগ্রাম পরিচালক হিসেবে কাজ করেন।
২০১৬ সালের শুরুতে তিনি একজন তৃতীয় লিঙ্গের সত্যিকার জীবনের গল্প নিয়ে মাছরাঙা টেলিভিশনের "রূপান্তরণ" নাটকে অভিনয় করেন। তৌসিফ সাঈদ রচিত ও ওয়াহিদ পলাশ পরিচালিত এই নাটকে তিনি একজন আরজে চরিত্রে অভিনয় করেন। একই বছর তিনি ইয়াসির আরাফাত জুয়েলের "মুখোশ মানুষ" চলচ্চিত্রে অভিনয় করেন।
নওশীন ২০১৩ সালের ১লা মার্চ অভিনেতা আদনান ফারুক হিল্লোলের সাথে বিবাহ বন্ধনে আবদ্ধ হন। ২০২২ সালের ১৩ই জুলাই নিউ ইয়র্কের উইনথ্রপ বিশ্ববিদ্যালয় হাসপাতালে তাদের কন্যা মাহভীশা আদনান সৈয়দ জন্মগ্রহণ করে।
২০২২ সালের জানুয়ারি মাসে তিনি কোভিড-১৯-এ আক্রান্ত হন।
বাংলাদেশ হাইওয়ে পুলিশ

হাইওয়ে পুলিশ হলো হাইওয়ে আইন শৃঙ্খলা রক্ষাকারী বাংলাদেশ পুলিশের একটি বিশেষায়িত ইউনিট। হাইওয়ে পুলিশ রেঞ্জের প্রধান কর্মকর্তা হলেন ডেপুটি ইন্সপেক্টর জেনারেল (হাইওয়ে পুলিশ)। 
হাইওয়ে পুলিশ বাংলাদেশ জাতীয়তাবাদী দল সরকার কর্তৃক ১১ ই জুন ২০০৫ সালে প্রতিষ্ঠিত হয়েছিল। এটি কেবল পেনাল কোড ১৮৬০ এবং ১৯৮৩ মোটর যানবাহন অধ্যাদেশের কয়েকটি বিভাগের অধীনে মহাসড়ক নিরাপদ করা এবং যানজটমুক্ত ট্রাফিক ব্যবস্থাপনা নিশ্চিত করতে সরকার হাইওয়ে পুলিশ গঠনের প্রয়োজনীয়তা উপলব্ধি করলে যাত্রা শুরু করে। হাইওয়ে পুলিশের অধীনে রয়েছে ৬৪৮৭ কিলোমিটার হাইওয়ে এবং ৪,১৬৫ কিলোমিটার স্থানীয় সড়ক। 
হাইওয়ে পুলিশ রেঞ্জের অধীনে দুটি হাইওয়ে পুলিশ উইং আছে। ইস্টার্ন উইং এর সদর দফতর কুমিল্লায় এবং ওয়েষ্টার্ন উইং এর সদর দফতর বগুড়ায় অবস্থিত। প্রতিটি উইং এর নেতৃত্বে আছেন একজন সুপারিনটেনডেন্ট অব পুলিশ (হাইওয়ে)। অপর্যাপ্ত জনবল আর যানবাহন সংকটের কারণে দেশব্যাপী বিস্তৃত মহাসড়কে হাইওয়ে পুলিশের উপস্থিতি খুব সন্তোষজনক নয়।